नई दिल्ली। सरकार, उद्योग जगत और आम आदमी सभी को भारतीय रिजर्व बैंक (आरबीआइ) ने एक बार फिर निराश किया है। मौद्रिक नीति की मध्य तिमाही समीक्षा करते हुए आरबीआइ गवर्नर डी सुब्बाराव ने नीतिगत ब्याज दर को यथावत रखा है, मगर अगले महीने ब्याज दरों को घटाने का कदम उठाने के पुख्ता संकेत दिए हैं। पिछले दो महीने में यह दूसरा मौका है, जब गवर्नर ने ब्याज दरों में कटौती करने के केंद्र के अनुरोध को ठुकराया है। आर्थिक सुस्ती को दूर करने के लिए केंद्र सरकार और उद्योग जगत लगातार यह मांग कर रहे हैं कि रिजर्व बैंक रेपो रेट (वह दर जिस पर कम अवधि के लिए बैंक आरबीआइ से कर्ज लेते हैं) में कमी करे। इसमें कमी होने से ऑ